VAK HUOLTOPALVELUT OY NIMITYSUUTINEN

 8.1.2020

**Rantakare VAK Huoltopalvelut -ketjun Liedon yksikön päälliköksi**

Mikko Rantakare on nimitetty VAK Huoltopalvelut -ketjun Liedon Avantin yksikön päälliköksi ja Varsinais-Suomen aluepäälliköksi 3.2.2020 alkaen. Samalla Rantakaresta tulee VAK Huoltopalvelut Oy:n johtoryhmän jäsen.

Rantakare siirtyy VAK Huoltopalvelut Oy:n palvelukseen Volvo Truck Centeristä, jossa hän on toiminut aluejohtajana.

- Olen todella tyytyväinen, että saamme Liedon toimipisteen vetäjäksi vahvasti myyntihenkisen raskaan kaluston osaajan, jolla on hyvä tuntemus toimialasta ja alueen asiakkaista, iloitsee VAK Huoltopalvelut Oy:n toimitusjohtaja Juha-Matti Ruuskanen.

Kesäkuussa toimintansa aloittavasta Avantin huoltopisteestä tulee ketjunsa lippulaiva niin kokonsa kuin palveluidensakin puolesta. Lähes 6000 neliöinen korjaamohalli on suunniteltu niin, että sisälle mahtuu myös erikoispitkät ajoneuvoyhdistelmät. Uusi huoltopiste työllistää käynnistyessään 45-50 raskaan kaluston ammattilaista.
 **Lisätietoja**Toimitusjohtaja Juha-Matti Ruuskanen, VAK Huoltopalvelut Oy, puh. 0500 822 154, juha-matti.ruuskanen@vak.fi

*VAK:lla on ainoana raskaan kuljetuskaluston valmistajana Suomessa oma maan kattava huoltopalveluverkosto, joka koostuu kahdeksalla eri paikkakunnalla sijaitsevista huoltopalvelupisteistä. Huoltokorjaamot palvelevat kaikkia asiakkaita kuljetuskaluston valmistajasta riippumatta. VAK Oy:n tytäryhtiön, VAK Huoltopalvelut Oy:n palveluksessa on kaikkiaan noin 170 henkilöä ja vuoden 2018 liikevaihto oli noin 19 miljoonaa euroa. VAK:lla on huoltopalvelupiste myös Ruotsin Västeråsissa.*